turjo4nis/wikipedia-bn-dump-20250701 huggingface dataset:
মহিষাদল বিধানসভা কেন্দ্র

মহিষাদল (বিধানসভা কেন্দ্র) ভারতের পশ্চিমবঙ্গ রাজ্যের  পূর্ব মেদিনীপুর জেলার একটি বিধানসভা কেন্দ্র।

এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২০৮ নং মহিষাদল বিধানসভা কেন্দ্রটি মহিষাদল এবং হলদিয়া সমষ্টি উন্নয়ন ব্লক এর অন্তর্গত। 

মহিষাদল বিধানসভা কেন্দ্রটি ৩০ নং তমলুক লোকসভা কেন্দ্রের অন্তর্গত।

বিধানসভার বিধায়ক

নির্বাচনী ফলাফল

২০১১
২০১১ সালের নির্বাচনে, তৃণমূল কংগ্রেসের ডা. সুদর্শন ঘোষ দস্তিদার তার নিকটতম প্রতিদ্বন্দ্বী সিপিআই (এম) এর তমালিকা পান্ডা শেঠকে পরাজিত করেন।

১৯৭৭-২০০৬
২০০৬ সালের রাজ্য বিধানসভা নির্বাচনে, সিপিআই (এম) এর তমালিকা পান্ডা শেঠ মহিষাদল কেন্দ্র থেকে জয়ী হন, তার নিকটতম প্রতিদ্বন্দ্বী তৃণমূল কংগ্রেসের বুদ্ধদেব ভৌমিককে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। তৃণমূল কংগ্রেসের দীপক কুমার ঘোষ ২০০১ সালে সিপিআই (এম) এর ডা. সুব্রত মাইতিকে পরাজিত করেন। ১৯৯৬ এবং ১৯৯১ সালে 
কংগ্রেসের সুকুমার দাস সিপিআই (এম) এর সূর্য চক্রবর্তীকে পরাজিত করেন। সিপিআই (এম) এর সূর্য চক্রবর্তী ১৯৮৭ সালে কংগ্রেসের সুকুমার দাসকে পরাজিত করেন। সিপিআই (এম) এর দীনবন্ধু মন্ডল ১৯৮২ সালে কংগ্রেসের রমনী মোহন মাইতিকে পরাজিত করেন। জনতা পার্টির শাশ্বতী বাগ ১৯৭৭ সালে সিপিআই (এম) এর দীনবন্ধু মন্ডলকে পরাজিত করেন।

১৯৫১-১৯৭২
১৯৭২ সালে কংগ্রেসের অহিন্দ্র মিশ্র জয়ী হন।  বাংলা কংগ্রেসের সুশীল কুমার ধাড়া ১৯৭১, ১৯৬৯ এবং ১৯৬৭ সালে জয়ী হন এবং ১৯৬২ সালে কংগ্রেসের হয়ে প্রতিনিধিত্ব করেন। ১৯৫৭ সালে মহিষাদল যৌথ আসন ছিল। পিএসপি এর ডা. প্রফুল্ল চন্দ্র ঘোষ এবং কংগ্রেসের মহতাব চন্দ্র দাস উভয়ই জয়ী হন। স্বাধীন ভারতের প্রথম নির্বাচনে ১৯৫১ সালে, নির্দল প্রার্থী কুমার দেব প্রসাদ গার্গ মহিষাদল কেন্দ্র থেকে জয়ী হয়।

তথ্যসূত্র

পশ্চিমবঙ্গের বিধানসভা কেন্দ্র
পূর্ব মেদিনীপুর জেলার রাজনীতি
জড়েশ্বর (চলচ্চিত্র)

বাঙলা ভাষার নির্মিত জড়েশ্বর অথবা ইংরেজীতে “The God of Small Things”-ছায়াছবিটি পরিচালনা করেছেন সৌদ জুবায়ের। ছবিটি বাংলাদেশ-মার্কিন-পোল্যান্ডের -এীদেশীয় সহযোগীতায়  নির্মিত। নিউ ইয়র্কের ম্যানহাটান ফিল্ম একাডেমি, পোল্যান্ডের জাতীয় ফিল্ম ইনস্টিটিউট এবং সিটি কলেজ অফ সিটি ইউনিভার্সিটি অফ নিউ ইয়র্কের অর্থায়নে নির্মিত হয়,
এবং ২০১৭ ফেব্রুয়ারিতে চলচ্চিত্রটি সম্পন্ন ও মুক্তি পায়। 

২০১৭ সালের মে মাসে ফ্রান্সের কান চলচ্চিত্র উৎসবের মার্শে দ্যু ফিল্ম বিভাগে প্রদর্শিত হয় জড়েশ্বর।

পুরস্কার 

 নিউইয়র্কে ৯ম বার্ষিক CUNY চলচ্চিত্র উৎসব ২০১৭ সালে সেরা চিত্রনাট্য এবং শ্রেষ্ঠ চলচ্চিত্র পুরস্কারের বিজয়ী
 রিল সিটি চলচ্চিত্র উৎসব, নিউইয়র্ক ২০১৭-এ জুরি পুরস্কার -সেরা চলচ্চিত্র বিজয়ী।
 কোলকাতা কাল্ট চলচ্চিত্র উৎসব ২০১৭ সালে সেরা স্টুডেন্ট পরিচালক বিজয়ী।  
 ইউরোপীয় সিনেমাটোগ্রাফি অ্যাওয়ার্ড (ইএসি) ২০১৭ সালের সেরা পরিচালক বিজয়ী। 
 ফ্রান্সের ৪৫তম ক্লারমন্ট-ফেরান্ড ইন্টারন্যাশনাল শর্ট ফিল্ম ফেস্টিভালে মনোনীত এবং ৩৩তম শর্ট ফিল্ম মার্কেটের জন্য নির্বাচিত হয়।

তথ্যসূত্র 

২০১৭-এর চলচ্চিত্র
মার্কিন চলচ্চিত্র
বাংলাদেশী চলচ্চিত্র
বাংলা ভাষার চলচ্চিত্র
পোলীয় চলচ্চিত্র
২০১০-এর দশকের বাংলা ভাষার চলচ্চিত্র
মার্কিন নাট্য চলচ্চিত্র
পূর্ব সিংভূম জেলা

পূর্ব সিংভূম জেলা হলো ভারত-এর ঝাড়খণ্ড রাজ্যে অবস্থিত ২৪ টি জেলার একটি ৷ ১৬ জানুয়ারি ১৯৯০ খ্রীষ্টাব্দে (২রা মাঘ ১৩৯৬ বঙ্গাব্দ)পূর্বতন সিংভূম জেলাটি ভেঙে এই জেলাটি গঠিত হয়৷ জেলাটি ঝাড়খণ্ড রাজ্যের কোলহান বিভাগের অন্তর্গত।

ভূগোল
পূর্ব সিংভূম জেলার পূর্বে পশ্চিমবঙ্গ রাজ্যের ঝাড়গ্রাম জেলা , উত্তরে পশ্চিমবঙ্গ রাজ্যের পুরুলিয়া জেলা , দক্ষিণে ওড়িশা রাাজ্যের ময়ূরভঞ্জ জেলা এবং পশ্চিমে ঝাড়খণ্ড রাজ্যের পশ্চিম সিংভূম ও সরাইকেলা খরসওয়াঁ জেলা অবস্থিত৷

অর্থনীতি
ঝাড়খণ্ড রাজ্যের পূর্ব সিংভূম জেলাটি খনিজ উত্তোলন ও অন্যান্য বিভিন্ন বড়শিল্পজাত উৎপাদনের ক্ষেত্রে অগ্রগণ্য ৷ টাটানগর-জাামশেদপুর হলো জেলাটির সদর ও ভারতের অন্যতম উন্নতিশীল শিল্পনগরী ৷ পাঁচ দশক পুরানো তামা আকরিক পরিশোধনাগার হিন্দুস্থান কপার লিমিটেডটি জেলাটির অপর গুরুত্বপূর্ণ শহর ঘাটশিলার মৌভান্ডারে অবস্থিত ৷ সুবর্ণরেখার দক্ষিণ-পশ্চিমে তামা ও ইউরেনিয়ামের খনিটি অবস্থিত ৷ উল্লেখযোগ্য তামা উত্তোলনকেন্দ্রগুলি হল বনলোপা , বদিয়া , পাথরগোড়া , ধোবনি , কেন্দাডি এবং রাখা ৷ মুসাবনির সুরদাতে আবিষ্কৃৃৃত খনিটি পরীক্ষাধীন যা একটি অস্ট্রেলীয় খনন প্রতিষ্ঠান দ্বারা পরিচালিত ৷ ইউরেনায়াম কর্পোরেসন অফ ইন্ডিয়ার উদ্যোগে প্রাপ্ত ইউরেনিয়াম খনিগুলি নারোয়াপাহাড় , ভাতিন , তুরামডি , বাগজান্তাতে অবস্থিত ৷ জেলাটির দক্ষিণ-পূর্বে অবস্থিত চাকুলিয়া চালকল , তেলঘানি , সাবান কারখানা ও বাঁল চাষের জন্য বিখ্যাত ৷ ৬ নং জাতীয় সড়কের ওপর বাহারাগোড়া একটি অন্যতম সংযোগকেন্দ্র ৷

পরিবহন

প্রশাসনিক বিভাগ
জেলাটি ১১ টি মন্ডল নিয়ে গঠিত যাা নিম্নরূপ -

১) গোলমুরি ও যুগশলাই 
২) পোটকা 
৩) পতমদা 
৪) বোরাম 
৫) ঘাটশিলা 
৬) মুসাবনি 
৭) দুমারিয়া 
৮) গুড়িবান্দা 
৯) ধলভূমগড় 
১০) বাহারাগোরা 
১১) চাকুলিয়া

সংস্কৃতি
পূর্ব সিংভূম জেলাটি একাধিক সংস্কৃতিসম্পন্ন জাতিগোষ্ঠীর বাসস্থল যথা সাঁওতালি, বাংলা, ওড়িয়া, হিন্দী ছাড়াও হো, মুন্ডা, উর্দুভাষী লোকের বসবাস লক্ষণীয় ৷ 
প্রধান উৎসবগুলি হলো - দুর্গাপূজা, কালীপূজা, সোহরাই , মকর সংক্রান্তি, টুসু উৎসব ইত্যাদি ৷

দর্শনীয় স্থান

অন্যতম দর্শনীয় স্থানটি হলো চিত্রেশ্বর মন্দির যা বাহারাগোরা থেকে ১২ কিমি দূরে অবস্থিত ৷
ঘাটশিলা শহরটি মনোরম দৃশ্য ও আবহাওয়ার জন্য বিখ্যাত ৷
ঘাটশিলাতে অবস্থিত বাঙালী ঔপন্যাসিক বিভূতিভূষণ বন্দ্যোপাধ্যায় এর বাসস্থান ৷
উপজাতিগোষ্ঠী ও অন্যান্যদের দ্বারা বহুল পূজিতা দেবী রঙ্কিনী কালী মন্দিরটি ঘাটশিলার নিকট জাদুগোড়াতে অবস্থিত ৷

ধর্ম

ভাষা
পূর্ব সিংভূম জেলাতে প্রচলিত ভাষাসমূহের পাইচিত্র নিম্নরূপ

তথ্যসূত্র 

পূর্ব সিংভূম জেলা
ঝাড়খণ্ডের জেলা
১৯৯০-এ বিহারে প্রতিষ্ঠিত
ইউহাপ্লোর্সিস ক্যালিফোর্নিয়েন্সিস

ইউহাপ্লোর্সিস ক্যালিফোর্নিয়েন্সিস নামক ফ্লুক কৃমি হচ্ছে একধরনের সংক্রামক প্যারাসাইট যা উত্তর ক্যালিফোর্নিয়ার জলাভূমিতে বাস করে। এটি ৩টি পোষক যথাঃ সমুদ্রতটের পাখি, শৃঙ্গ শামুক, এবং কিলফিসে বসবাস করে। বেশিরভাগ প্যারাসাইটের মতই ই. ক্যালিফোর্নিয়েন্সিস পোষকের আচরণকে এমনভাবে প্রভাবিত করে যাতে পোষক সেই প্যারাসাইটকে পরবর্তী পোষকে স্থানান্তরে বাধ্য হয়।

জীবনচক্র 
প্যারাসাইটের ডিম সমুদ্রতটের পাখির বিষ্ঠায় মুক্ত হয়। শৃঙ্গ শামুক (হর্ন স্নেইল) এই বিষ্ঠাকে খাদ্য হিসেবে গ্রহণ করে। খাদ্য হিসেবে এই প্যারাসাইটকে গ্রহণ করার পর এই শৃঙ্গ শামুক অনুর্বর (অর্থাৎ প্রজননক্ষমহীন হয়ে পরা) হয়ে যায়। সদ্যো ডিম থেকে বের হওয়া লার্ভা শামুকের পরিপাক গ্রন্থিতে অবস্থান নেয়। সেখানে কয়েক প্রজন্ম ধরে নিজেরা অযৌন প্রজননের মাধ্যমে নিজেদের ক্লোন করে, তাদের সংখ্যা বৃদ্ধি করে। ক্লোনের মাধ্যমে উৎপন্ন হওয়া এই সদ্যোজাত প্যারাসাইটগুলোকে রেডিয়ে বলা হয়। যা শামুককে আক্রমণ করতে থাকে। এরপর রেডিয়ে তার পরবর্তী ধাপ শুরু করে। তখন তাদেরকে সারক্যারিয়ে (cercariae) (ট্রেমাটোডা শ্রেণির লার্ভা, যাদের লেজের মত উপাঙ্গ থাকে) বলা হয়, এরা পানিতে সাতার কাটতে সক্ষম। প্রতিদিন হাজার হাজার সারক্যারিয়ে একটি মাত্র শামুক থেকে বেরিয়ে আসতে থাকে এবং বের হয়ে পরবর্তী পোষক কিল্লিফিশ যে স্থানে আছে, সেদিকে ছুটতে থাকে। এক্ষেত্রে পরিবেশকে তারা ক্লু বা সুত্র হিসেবে ব্যবহার করে।

তারা পরবর্তী পোষক কিল্লিফিশের চামড়ায় ছিদ্র করে তার অভ্যন্তরে প্রবেশ করে। প্রবেশ করার সময়, এই প্যারাসাইটগুলো তাদের লেজ হারায়। চোষক ব্যবহার করে অনেকটা হামাগুড়ি দিয়ে শরীর থেকে তারা মাছের মস্তিষ্কে পৌছে যায়। এই প্যারাসাইট মস্তিষ্কে কার্পেটে মত একটি স্তর তৈরী করে। কেভিন ডি. ল্যাফার্টির মতে যেসব কিলফিস এই প্যারাসাইট দ্বারা আক্রান্ত হয়, তারা অনাক্রান্ত কিলফিসের তুলনায় চারগুণ বেশি পানির উপরিভাগে অবস্থান করে। মাঝে মাঝে এমনভাবে পল্টি খায় যেন তাদের রুপালী পেট আলোতে ঝিলিক মারে অনিয়ন্ত্রিত ভাবে নিজের শরীরকে একপাশ থেকে অন্যপাশে নিয়ে ছুটতে থাকে। এই সমস্ত কারণে শিকারী পাখির চোখে প্যারাসাইটে আক্রান্ত কিল ফিস চোখে বেশি পরে, এবং এজাতীয় কিল্লিফিস প্যারাসাইট অনাক্রান্ত কিল্লিফিসের তুলনায় ৩০ গুণ বেশি শিকারী পাখির খাদ্যে পরিণত হয়। একবার সেই মাছ খাওয়ার পরে মাছে অবস্থিত প্যারাসাইট পাখির অন্ত্রে বসবাস করতে শুরু করে এবং পাখির বিষ্ঠাতে ডিম উৎপন্ন করে। পাখি জলাশয়ে সেই মলত্যাগ করে এবং এভাবেই প্যারাসাইটটির জীবনচক্র চলতে থাকে।

বাস্তুসংস্থায় প্রভাব 
আর্মান্ড কুরিসের মতে এইসব প্যারাসাইট পাখি বহন করলেও পাখির পক্ষে খাদ্য পাওয়া সহজ হয়ে যায়। যার ফলে বুঝা যায়, এই জাতীয় প্যারাসাইট উপকূল এলাকার পাখিদের জন্য আশীর্বাদস্বরুপ। অর্থাৎ, এই জাতীয় প্যারাসাইট বাস্তুসংস্থানে গুরুত্বপূর্ণ ভূমিকা রাখে।

ল্যাফার্টি শামুকের উপর একটি গবেষণা করেন। তার গবেষণার মুল বিষয়বস্তু ছিল। একটি পরিবেশে যদি এই প্যারাসাইট দ্বারা অনাক্রান্ত শামুক থাকে, তাহলে সেই পরিবেশের শামুকের সংখ্যায় কী ধরনের প্রভাব পরে। তিনি দেখেন শামুক প্রচুর সংখ্যক ডিম পারে এবং তাদের জনসংখ্যা খুব দ্রুত বৃদ্ধি পায়। Euhaplorchis californiensis প্যারাসাইট না থাকলে শামুকের সংখ্যা প্রায় দ্বিগুণ হয়ে যায়।

তথ্যসূত্র 

 
 Zimmer "Parasite Rex: inside the bizarre world of nature's most bizarre creatures. Chapter: A precise Horror p. 105-111
 
 
 

Heterophyidae
Parasites of molluscs
Parasites of birds
Parasitic helminths of fish
প্রসবকালীন ব্যথা

প্রসবকালীন ব্যথা একজন প্রসূতির জন্য তীব্র যন্ত্রণাময় একটি অভিজ্ঞতা কেননা মানব শিশু প্রসূতির যোনীপথে ভূমিষ্ঠ হয়ে থাকে এবং এর ফলে যোনীপথের যে সাময়িক প্রসারণ ঘটে তা স্নায়ুতন্ত্রের ওপর প্রচণ্ড চাপ সৃষ্টি করে। অপ্রশস্ত যোনীপথের ক্ষেত্রে ব্যথার মাত্রা তীব্রতর হয়ে থাকে এবং যোনীপথ ছিঁড়ে যেতে পারে। এ সময় ডাক্তার, ধাত্রী ও সেবিকারা যৌথভাবে প্রসূতির ব্যথানাশের জন্য নানাভাবে চেষ্টা করে থাকেন। প্রসূতির সার্বিক অবস্থা বিবেচনা করে এ ধরনের ক্ষেত্রে পূর্বপ্রস্তুতি নেয়া হয়ে থাকে।

প্রকৃতপক্ষে, সকল মহিলারা চিন্তিত থাকেন উনারা কীভাবে প্রসব এবং প্রসবের ব্যথা মোকাবিলা করবেন। সন্তানের জন্ম প্রতিটি মহিলার জন্য ভিন্ন এবং জন্ম ও প্রসবের সময় যে পরিমাণ ব্যথার অভিজ্ঞতা হয়ে থাকে তা অন্যের পক্ষে অচিন্তনীয়।

প্রসববেদনার কারণ 
স্বায়ুতন্ত্রে অস্বাভাবিকতা না থাকলে প্রসববেদনা অনিবার্য। সন্তান প্রসবকালে নানা কারণে ব্যথার উদ্ভব হয়ে থাকে। একজন মহিলা সন্তান প্রসবের সময় যে মাত্রার প্রসববেদনা অনুভব করেন তা নির্ভর করে উনার সন্তানের আকার এবং জরায়ূ অভ্যন্তরে অবস্থান, তার নিম্নদেশের আকার, তার আবেগ, সংকোচনের শক্তি এবং সর্বোপরি তার দৃষ্টিভঙ্গির উপর। চাপা উত্তেজনা প্রসববেদনার সময় ব্যথা বৃদ্ধি করে।

প্রসববেদনা ব্যবস্থাপনা 
প্রসববেদনা নিয়ন্ত্রণে রাখার জন্য ডাক্তার ও ধাত্রীরা নানা ধরনের ব্যবস্থা গ্রহণ করে থাকেন। এর মধ্যে বেদনানাশক ঔষধের প্রয়োগ অন্যতম। তবে ঔষধের পরিবর্তে নানা পদ্ধতি প্রয়োগে প্রসববেদনা সহনীয় পর্যায়ে রাখার চেষ্টা করা হয়।

তথ্যসূত্র

বহিঃসংযোগ
BabyCentre entry on Entonox  
Detailed medical analysis of the drug 

জন্ম
মানুষের গর্ভাবস্থা
তীব্র ব্যথা
আলাসে জেলা

দি আলাসে জেলা (আলাহ সে) আফগানিস্তানের কপিসা প্রদেশের পূর্ব অংশে অবস্থিত একটি জেলা। ভৌগোলিক অবস্থান অনুযায়ী জেলাটির দক্ষিণ ও পূর্ব অঞ্চলে টাগাব জেলা (কপিসা প্রদেশ), উত্তরে নেজরাব জেলা এবং পূর্ব দিকে লাঘমান প্রদেশের সীমানা ঘিরে রেখেছে। ২০১৫ সালের আদমশুমারীর হিসাব অনুযায়ী জেলাটির জনসংখ্যা ছিল প্রায় ৩৮,৬৪২ জন এর মত। জেলাটির কেন্দ্রীয় শহরের নাম হচ্ছে আলাসে, যেটি দক্ষিণ-পশ্চিম অঞ্চলে অবস্থান করছে।

তথ্যসূত্র 

 District Profile
 AIMS District Map

কপিসা প্রদেশের জেলা
হেসা আওয়াল কোহিস্তান জেলা

হেসা আওয়াল কোহিস্তান জেলা আফগানিস্তানের কপিসা প্রদেশের বৃহত্তর কোহিন্থান জেলা থেকে নির্মিত একটি নতুন জেলা। জেলাটির রাজধানী শহরের নাম হচ্ছে কোহিস্তান। ২০১২ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ৬০,৩০০ জন এর মত, যার মধ্যে খেকে অধিকাংশই তাজিক সম্প্রদায়ের লোকজন বসবাস করে থাকে।

ইতিহাস
১৮৭৯ থেকে ১৮৮০ খ্রিষ্টাব্দের সময়কার কাবুলে ব্রিটিশ দখলদারির বিরুদ্ধে লড়াইয়ে সবচেয়ে শক্তিশালী ও সংগঠিত গোষ্ঠী ছিল কোহটিস্তানের তাজিক সম্প্রদায়।

তথ্যসূত্র

বহিঃসংযোগ 
Kohistani.Com - District Photo Gallery
Kohistan Discussion Forum
Kohistan Chat Room
Kohistan Web Site
District map of the former Kohestan District
District Profile

কপিসা প্রদেশের জেলা
প্রকৃতি (হিন্দু দর্শন)

প্রকৃতি (সংস্কৃত: प्रकृति) হলো "যেকোন কিছুর মূল বা প্রকৃত রূপ বা অবস্থা, মূল বা প্রাথমিক পদার্থ"। এটি হিন্দুধর্মের সাংখ্য দর্শন দ্বারা প্রণীত একটি মৌলিক ধারণা, যেখানে এটি পদার্থ বা প্রকৃতির উল্লেখ করে না, কিন্তু "সমস্ত জ্ঞানীয়, নৈতিক, মনস্তাত্ত্বিক, বাস্তবের আবেগগত, সংবেদনশীল এবং শারীরিক দিক, "চাপ দেওয়া" প্রকৃতির জ্ঞানীয়, মানসিক, মনস্তাত্ত্বিক ও সংবেদনশীল ক্রিয়াকলাপ।" প্রকৃতিতে তিনটি ভিন্ন স্বভাবজাত গুণ রয়েছে, যার ভারসাম্যের ফলে পর্যবেক্ষণযোগ্য সমস্ত ব্যাক্ত জগৎ সৃষ্টি হয়। সত্ত্ব, রজ ও তম হচ্ছে এই তিনটি গুণ। এই দর্শনে, জড় ও চৈতন্যের দিক দিয়ে প্রকৃতির বৈশিষ্ট পুরুষের বৈশিষ্টের বিপরীত। অন্যান্য ভারতীয় ধর্ম যেমন জৈন,  এবং বৌদ্ধধর্মের গ্রন্থেও প্রকৃতি শব্দটি পাওয়া যায়।

মূল সংস্কৃত থেকে উদ্ভূত ভারতীয় ভাষায়, প্রকৃতি সকল জীবন রূপের মেয়েলি দিককে বোঝায় এবং বিশেষ করে একজন নারীকে প্রাকৃতির প্রতীক হিসেবে দেখা হয়। আদি পরশক্তিকে মূল প্রকৃতি (দিব্য নারী/দিব্য মাতা) হিসাবে বর্ণনা করা হয়েছে।

ব্যুৎপত্তি ও অর্থ 
প্রকৃতি হচ্ছে বৈদিক যুগের ধারণা, যার অর্থ, "প্রথমে বা আগে, কোনোকিছুর মূল বা প্রাকৃতিক আকারের বা অবস্থার মূল বা প্রাথমিক পদার্থ তৈরি করা বা স্থাপন করা"। শব্দটি যাস্ক (প্রায় ৬০০ খ্রিষ্টপূর্বাব্দ) কর্তৃক নিরুক্তে এবং অসংখ্য হিন্দুগ্রন্থে পাওয়া যায়। এটি হিন্দু গ্রন্থে "প্রকৃতি, শরীর, ব্যাপার, বিষ্ময়কর মহাবিশ্ব" উল্লেখ করে।

ড্যান লাস্টহাউসের মতে,

ভারতীয় দর্শনে প্রয়োগ

সাংখ্য ও যোগ দার্শনিক সাহিত্যে, এটি পুরুষ এর সাথে বিপরীত এবং প্রকৃতি বলতে "বস্তুগত জগত, পদার্থ, শারীরিক ও মনস্তাত্ত্বিক চরিত্র, স্বভাব" কে বোঝায়। নুট জ্যাকবসেনের মতে, সাংখ্য দর্শনের দ্বৈতবাদী মতবাদে, "পুরুষ হল বিশুদ্ধ চেতনার নীতি, যখন প্রকৃতি হল জড় বস্তুর নীতি", যেখানে পুরুষ প্রতিটি জীবের চেতনার সাক্ষী, যখন প্রকৃতি পার্থিব।

হিন্দু সৃষ্টিতত্ত্বে, প্রকৃতি হচ্ছে অস্তিত্বের মেয়েলি দিক, প্রধান (ব্রহ্ম) এর ব্যক্তিগত ইচ্ছা ও শক্তি; শক্তিধর্মের সময়, দেবীকে ব্রহ্ম এবং প্রকৃতি উভয় হিসাবে উপস্থাপন করা হয়। সাংখ্য-যোগ গ্রন্থে, প্রকৃতি হল সেই শক্তি যা অভিজ্ঞতাগত মহাবিশ্বে বিবর্তন এবং পরিবর্তন নিয়ে আসে। ভগবদ্গীতায় এটিকে "প্রাথমিক উদ্দেশ্য শক্তি" হিসাবে বর্ণনা করা হয়েছে। সৃষ্টির সমস্ত ক্রিয়াকলাপের ভিত্তিতে এটি মহাবিশ্বের অপরিহার্য উপাদান।

প্রকৃতি হিন্দুগ্রন্থে মায়ার ধারণার সাথে ঘনিষ্ঠভাবে জড়িত।

জৈনধর্মে প্রকৃতি শব্দটি তার কর্ম তত্ত্বে ব্যবহৃত হয়, এবং "বস্তুর সেই রূপ যা আত্মার (জীব) পূর্ণতাকে আবৃত করে এবং তার মুক্তিকে বাধা দেয়" বলে বিবেচিত হয়।
সাংখ্য ও ভগবদ্গীতা অনুযায়ী প্রকৃতি তিনটি গুণের সমন্বয়ে গঠিত, যা সত্ত্ব (সৃষ্টি), রজঃ (স্থিতি) এবং তমঃ (ধ্বংসাত্বক) নামে পরিচিত। সত্ত্ব গুণে মঙ্গল, জ্যোতি ও সম্প্রীতির গুণাবলী রয়েছে। রজঃ গুণে শক্তি, গতি ও আবেগ ধারণার সাথে যুক্ত; যাতে এটি কীভাবে ব্যবহার করা হয় তার উপর নির্ভর করে এটি আত্মার বিবর্তনে সহায়ক বা বাধা সৃষ্টি করতে পারে। তমঃ সাধারণত জড়তা, অন্ধকার, বিনাশ, অসংবেদনশীলতার সাথে যুক্ত।

আরও দেখুন
 আকাশ (ভারতীয় দর্শন)
 দ্বৈত
 মায়া (ভারতীয় দর্শন)
 মহাশক্তি

তথ্যসূত্র

বহিঃসংযোগ

 Bhagavad Gita 13.1-2 (bhagavadgitaasitis.com)
 Prakrti and Ayurveda 

ভারতীয় দর্শন
হিন্দু দার্শনিক ধারণা
সাজঘর

সাজঘর ২০০৭ সালে মুক্তিপ্রাপ্ত একটি বাংলাদেশী বাংলা চলচ্চিত্র, এটি পরিচালনা করেন শাহ আলম কিরণ। নন্দিত কথা সাহিত্যিক হুমায়ুন আহমেদ এর রচিত সাজঘর গ্রন্থর কাহিনির উপর ভিক্তি করে চলচ্চিত্রটি নির্মিত হয়েছে। এতে শ্রেষ্ঠাংশে অভিনয় করেছেন মান্না, মৌসুমী, নিপুণ, কাজী হায়াত, দিঘী সহ আরও অনেকে। চলচ্চিত্রটি তিনটি বিভাগে জাতীয় চলচ্চিত্র পুরস্কার অর্জন করে।

অভিনয়ে
 মান্না - আসিফ
 মৌসুমী - লীনা
 নিপুণ
 কাজী হায়াত
 দিঘী 
 জামিলুর রহমান শাখা

সঙ্গীত
সাজঘর চলচ্চিত্রের সঙ্গীত পরিচালনা করেছেন ইমন সাহা এবং গীত রচনা করেছেন শাহ আলম সরকার ও মুন্সি ওয়াদুদ।

সম্মাননা 
জাতীয় চলচ্চিত্র পুরস্কার
 বিজয়ী: শ্রেষ্ঠ অভিনেত্রী - নিপুণ
 বিজয়ী: বাংলাদেশ জাতীয় চলচ্চিত্র পুরস্কার শ্রেষ্ঠ গীতিকার - মুন্সি ওয়াদুদ
 বিজয়ী: বাংলাদেশ জাতীয় চলচ্চিত্র পুরস্কার শ্রেষ্ঠ পুরুষ কণ্ঠশিল্পী - এন্ড্রু কিশোর

আরো দেখুন
 উত্তরের খেপ

তথ্যসূত্র

বহিঃসংযোগ
 
 

২০০৭-এর চলচ্চিত্র
বাংলাদেশে ধারণকৃত চলচ্চিত্র
ইমন সাহা সুরারোপিত চলচ্চিত্র
২০০০-এর দশকের বাংলা ভাষার চলচ্চিত্র
বাংলা ভাষার বাংলাদেশী চলচ্চিত্র
বাংলাদেশী নাট্য চলচ্চিত্র
বঙ্কু বাবু

বঙ্কু বাবু (২০১৪) অনিন্দ্য বিকাশ দত্ত পরিচালিত ভারতীয় বাংলা কমেডিধর্মী চলচ্চিত্র ৷ ছবিতে বঙ্কু বাবুর চরিত্রে অভিনয় করেছেন শাশ্বত চট্টোপাধ্যায়, যিনি একজন ৭০ বছর বয়স্ক ব্যক্তি ৷ এই ছবিতে আরও অভিনয় করেছেন অর্জুন চক্রবর্তী এবং অরুণিমা ঘোষ ৷

অভিনয়ে
 শাশ্বত চট্টোপাধ্যায় - বঙ্কু বাবু
 রজতাভ দত্ত - বঙ্কু বাবুর বড় ছেলে
 অর্জুন চক্রবর্তী - বঙ্কু বাবুর ছোট ছেলে
 অরুণিমা ঘোষ - ছোট বউমা
 লাবণী সরকার - বঙ্কু বাবুর স্ত্রী
 খরাজ মুখার্জী
 সুমিত সমাদ্দার

তথ্যসূত্র

ভারতীয় চলচ্চিত্র
বাংলা ভাষার চলচ্চিত্র
২০১০-এর দশকের বাংলা ভাষার চলচ্চিত্র
বাংলা ভাষার ভারতীয় চলচ্চিত্র
মাইক রসনার

মাইক রসনার () হলেন যুক্তরাষ্ট্র ভিত্তিক উন্মুক্ত প্রবেশাধিকার এবং একাডেমিক জার্নাল প্রকাশনা সংস্কার কার্যে জড়িত একজন অধিবক্তা। তিনি ২০০৬ সালের ডিসেম্বর থেকে ২০১৩ সালের মে পর্যন্ত রকফেলার বিশ্ববিদ্যালয় প্রেসের পরিচালক ছিলেন।

প্রকল্পসমূহ 
রসনার অ্যাক্সেসটুরিসার্চ আন্দোলনের আয়োজকদের একজন।

তিনি উন্মুক্ত প্রবেশাধিকার নির্দেশনা আন্দোলনের একজন সমর্থক।

তথ্যসূত্র 

জীবিত ব্যক্তি
মেধাস্বত্ব কর্মী
উন্মুক্ত প্রবেশাধিকার কর্মী
মেধাস্বত্ব পণ্ডিত
স্বত্ব-অধিকার পন্ডিত
সরাইকেল্লা খরসওয়াঁ জেলা

সরাইকেল্লা খরসোয়া জেলা পূর্ব ভারতে অবস্থিত ঝাড়খণ্ড রাজ্যের ২৪ টি জেলার একটি জেলা৷ ৩০ এপ্রিল ২০০১ খ্রীষ্টাব্দে (১৬ই বৈশাখ ১৪০৮ বঙ্গাব্দ) পুর্বতন পশ্চিম সিংভূম জেলা খন্ডিত করে নতুন জেলাটি গঠিত হয়৷ জেলাটি ঝাড়খণ্ডের দক্ষিণ-পূর্ব(অগ্নিকোণে) অবস্থিত কোলহান বিভাগের অন্তর্গত৷ জেলাটির জেলাসদর সরাইকেলা শহরে অবস্থিত এবং সরাইকেল্লা মহকুমা ও চাণ্ডিল মহকুমা নিয়ে গঠিত৷

নামকরণ
জেলাটি স্বাধীনতার পুর্বে দুটি রাজত্বে বিভক্ত ছিলো যথা সরাইকেল্লা ও খরসোয়া৷ খরসোয়া নামে উৎপত্তি না জানা গেলেও ওড়িয়া রাজাদের গড় সরাইকেল্লা নাম এসেছে শহরের চারদিকের উঁচু প্রাচীরের উপস্থিতি থেকে৷

ইতিহাস

ঐতিহাসিক আন্দোলন

ভূপ্রকৃৃতি

অর্থনীতি

অবস্থান 
জেলাটির উত্তরে ঝাড়খণ্ড রাজ্যের রাঁচি জেলা ও পশ্চিমবঙ্গ রাজ্যের পুরুলিয়া জেলা৷ জেলাটির উত্তর পূর্বে(ঈশান) পশ্চিমবঙ্গ রাজ্যের পুরুলিয়া জেলা৷ জেলাটির পূর্বে ঝাড়খণ্ড রাজ্যের পূর্ব সিংভূম জেলা৷ জেলাটির দক্ষিণ পূর্বে(অগ্নি) ঝাড়খণ্ড রাজ্যের পূর্ব সিংভূম জেলা৷ জেলাটির দক্ষিণে ওড়িশা রাজ্যের ময়ূরভঞ্জ জেলা৷ জেলাটির দক্ষিণ পশ্চিমে(নৈঋত) ঝাড়খণ্ড রাজ্যের পশ্চিম সিংভূম জেলা৷ জেলাটির পশ্চিমে ঝাড়খণ্ড রাজ্যের খুঁটি জেলা৷ জেলাটির  উত্তর পশ্চিমে(বায়ু) ঝাড়খণ্ড রাজ্যের রাঁচি জেলা৷

জেলাটির আয়তন ২৬৫৭ বর্গ কিমি৷ রাজ্যের জেলায়তনভিত্তিক ক্রমাঙ্ক ২৪ টি জেলার মধ্যে তম৷ জেলার আয়তনের অনুপাত ঝাড়খণ্ড রাজ্যের ৩.৩৩%৷

ভাষা
সরাইকেল্লা খরসওয়াঁ জেলাটি একটি বহুভাষিক ও বহুসাংস্কৃতিক জেলা ৷ প্রধান ব্যবহৃত ভাষাগুলি হলো - বাংলা, সাঁওতালি, হিন্দি; এছাড়াও ওড়িয়া, মুন্ডা, এবং হো ভাষা বহুল প্রচলিত৷

ধর্ম

জনসংখ্যা
মোট জনসংখ্যা ৮৪৮৮৫০(২০০১ জনগণনা) ও  ১০৬৫০৫৬(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ২৪ টি জেলার মধ্যে ১৪তম৷ ঝাড়খণ্ড রাজ্যের ৩.২৩% লোক সরাইকেল্লা খরসোয়া(খরসওয়াঁ) জেলাতে বাস করেন৷
জেলার জনঘনত্ব ২০০১ সালে ৩১১ ছিলো এবং ২০১১ সালে তা বৃদ্ধি পেয়ে ৪০১ হয়েছে   জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ২৫.৪৭% , যা ১৯৯১-২০১১ সালের ২১.১৫% বৃদ্ধির হারের থেকে বেশি৷ জেলাটিতে লিঙ্গানুপাত ২০১১ অনুযায়ী ৯৫৬(সমগ্র) এবং শিশু(০-৬ বৎ) লিঙ্গানুপাত ৯৪৩৷

নদনদী

পরিবহন ও যোগাযোগ

পর্যটন ও দর্শনীয় স্থান

ঐতিহ্য ও সংস্কৃতি

শিক্ষা
জেলাটির স্বাক্ষরতা হার ৫৪.৯০%(২০০১) তথা ৬৭.৭০%(২০১১)৷ পুরুষ স্বাক্ষরতার হার ৭০.৯৮%(২০০১) তথা ৭৯.০৩%(২০১১)৷ নারী স্বাক্ষরতার হার ৩৭.৯৬%(২০০১) তথা ৫৫.৮৮% (২০১১)৷ জেলাটিতে শিশুর অনুপাত সমগ্র জনসংখ্যার ১৪.৯৮%৷

প্রশাসনিক বিভাগ

সীমান্ত
সরাইকেলা জেলা দুটি রাজ্য ওডিশা ও পশ্চিমবঙ্গ জেলা সীমানা বণ্টন করে।

বিশিষ্ট ব্যক্তিবর্গ

তথ্যসূত্র

সরাইকেল্লা খরসোয়া জেলা
ঝাড়খণ্ডের জেলা
২০০১-এ ঝাড়খণ্ডে প্রতিষ্ঠিত
হেসা দুউম কোহিস্তান জেলা

হেসা দুউম কোহিস্থান জেলা আফগানিস্তানের কপিসা প্রদেশের দক্ষিণ অঞ্চলে অবস্থিত একটি জেলা। জেলাটির কেন্দ্রীয় শহরের নাম হচ্ছে কেশেক্তান। ২০০৬ সালের আদমশুমারীর হিসাব অনুযায়ী জেলাটির জনসংখ্যা ছিল প্রায় ৩৯,৯০০ জন এর মত, যার মধ্যে অধিকাংশ তাজিক সম্প্রদায়ের। জেলাটি মূলত মিষ্টি তুন্তগাছ, আঙ্গুর, খেজুর এবং দারুচিনির জন্য বিখ্যাত।প্রায়শই লক্ষ্যে করা যায যে, শত শত দর্শণার্থী তাদের সপ্তাহান্তে কোহিস্তান নদীর পাশ্ববর্তী সুরবি হৃদে ঘুরতে যান।ইউএসএসআর এর বিরুদ্ধে যুদ্ধ চলাকালে কোহিস্তান ছিল মুজাহিদিনের অন্যতম প্রধান সদর দফতর। কোহিস্তান পারভান ও পাঞ্জশির প্রদেশের ক্রসরুটগুলিতে অবস্থিত। জামাল আঘা এই জেলার আরো একটি অন্যতম গ্রাম।

তথ্যসূত্র

বহিঃসংযোগ 
Kohistani.Com - District Photo Gallery
Kohistan Discussion Forum
Kohistan Chat Room

কপিসা প্রদেশের জেলা
কোহ বন্দ জেলা

কোহবন্দ জেলা আফগানিস্তানের কপিসা প্রদেশের উত্তর-পশ্চিম অঞ্চলে অবস্থিত একটি জেলা। ভৌগোলিক অবস্থান অনুযায়ী জেলাটির উত্তরে পারভন প্রদেশ, পূর্বে নেজরাব জেলা এবং দক্ষিণে মাহমুদ রাকি জেলা। ২০০৬ সালের আদমশুমারীর হিসাব অনুযায়ী জেলাটির জনসংখ্যা ছিল প্রায় ২০,৮০০ জন এর মত। জেলাটির কেন্দ্রীয় শহরের নাম হচ্ছে হাজিখে () যেটি জেলার পশ্চিম অংশে অবস্থান করছে। কোহবন্দিরা আদিবাসী পাশা নামক ভাষাতে কথা বলে থাকে যা এশিয়ার মধ্যে ৬৬% এর মত।

বহিঃসংযোগ 
 Map of Settlements AIMS, August 2002

তথ্যসূত্র 

কপিসা প্রদেশের জেলা
মাহমুদ রকি জেলা

মাহমুদ রকি জেলা (ফার্সি: ولسوالی محمود راقی) আফগানিস্তানের কপিসা প্রদেশের পশ্চিম অঞ্চলে অবস্থিত একটি জেলা। ভৌগোলিক অবস্থান অনুযায়ী জেলাটির দক্ষিণে পারভন প্রদেশ এবং এছাড়াও কপিসা প্রদেশের অন্যান্য জেলাগুলির সাথে সম্পৃক্ততা রয়েছে: যেমন: নেজরাব জেলা এবং পূর্বে উত্তর কোহিসন জেলা এবং দক্ষিণবঙ্গে তাগাব জেলা রয়েছে। জেলাটির কেন্দ্রীয় শহরের নাম হচ্ছে মাহমুদ রকি - যেটি প্রাদেশিক রাজধানী হিসেবে পরিচালিত হয়ে থাকে। ২০০৬ সালের আদমশুমারীর হিসাব অনুযায়ী জেলাটির জনসংখ্যা ছিল প্রায় ৫৬,৮০০ জন এর মত।

বহিঃসংযোগ
AIMS District Map

কপিসা প্রদেশের জেলা
নিজরব জেলা

নিজরব জেলা, (পশতু/ফার্সি:  نجراب), এছাড়াও বলা হয়ে থাকে নিজরাউ, আফগানিস্তানের কপিসা প্রদেশের কেন্দ্রীয় অংশে অবস্থিত একটি জেলা। এটি কাবুল থেকে প্রায় ১২০ কিলোমিটার উত্তর-পূর্বে একটি উপত্যকায় অবস্থিত। ভৌগোলিক অবস্থান অনুযায়ী জেলাটির পশ্চিমে মাহমুদ রকি ও কোহ বন্দ জেলা, উত্তরে পারভন প্রদেশ, পূর্বে লাঘমান প্রদেশ ও আলাসে জেলা এবং দক্ষিণে তাগাব জেলার সীমানা ঘিরে রেখেছে। জেলাটি কেন্দ্রীয় অঞ্চলের নাম হচ্ছে নিজরব শহর, যেটি জেলার দক্ষিণ অংঞ্চলে অবস্থান করছে। ২০০৬ সালের আদমশুমারীর হিসাব অনুযায়ী জেলাটির জনসংখ্যা ছিল প্রায় ৯৯,৬০০ জন এর মত, যার ফলে এটি কপিসা প্রদেশের সবচেয়ে জনবহুল জেলা হিসেবে মর্যাদা লাভ করেছে।

জনসংখ্যার উপাত্ত
নিজরব জেলার জনসংখ্যা বলতে পশতুন, তাজিক, পশাই এবং নুরিস্তানিদের নিয়ে গঠিত হয়েছে।

তথ্যসূত্র

বহিঃসংযোগ

AIMS District Map

কপিসা প্রদেশের জেলা
তাগাব জেলা (কপিসা)

তাগাব জেলা (from পশতু تګاب ولسوالۍ, "lone stream", ) আফগানিস্তানের কপিসা প্রদেশের পূর্ব অঞ্চলে অবস্থিত একটি জেলা।ভৌগোলিক অবস্থান অনুযায়ী জেলাটির পশ্চিমে পারভন প্রদেশ, মাহমুদ রকি এবং নিজরব  জেলার এর সীমানা যেটি উত্তর-পূর্বে নেওলো নামে পরিচিত, পূর্বে আলাসে জেলা এবং দক্ষিণ-পূর্বের কাবুল প্রদেশ অবস্থিত। ২০০৬ সালের আদমশুমারীর হিসাব অনুযায়ী জেলাটির জনসংখ্যা ছিল প্রায় ৭১,৭০০ জন এর মত, যার মধ্যে অধিকাংশ পশতুন এবং পশাই সম্প্রদায়ের লোকজনের বসবাস।  জেলাটির কেন্দ্রীয় শহরের নাম হচ্ছে তাগাব, যেটি জেলার পশ্চিম অংশে অবস্থান করছে।

তথ্যসূত্র

কপিসা প্রদেশের জেলা
ছাংশা

ছাংশা (, Changsha dialect: Tsanso) হচ্ছে হুনান প্রদেশের রাজধানী এবং সবথেকে জনবহুল নগরী যা গণপ্রজাতন্ত্রী চীনের দক্ষিণ দিককার মধ্যাঞ্চলে অবস্থিত। এটি  এলাকা জুড়ে বিস্তৃত এবং উত্তরদিকে য়ুয়েনিয়াং ও ইইয়াং, পশ্চিমে লোউদি, দক্ষিণে শিয়াংথান ও যুজৌ, পূর্বে চিয়াংশির য়িচুন ও পিংশিয়াং অবস্থিত। ২০১০ সালের আদমশুমারি অনুযায়ী, ছাংশায় ৭০,৪৪,১১৮ বাসিন্দা বসবাস করে, যা প্রদেশটির জনসংখ্যার ১০.৭২%। শহরটি ছাং-চু-থান (Chang-Zhu-Tan) মহাপৌরপুঞ্জের অংশ বিশেষ।

ব্যুৎপত্তি 
"ছাংশা" নামের উৎপত্তি অজানা। সর্বপ্রথম খ্রিস্টপূর্ব ১১শ শতকে এই নামটির উল্লেখ পাওয়া যায়, চৌ রাজবংশের রাজা ছেংয়ের শাসনামলে: ছাংশা এলাকার একজন সামন্ত "ছাংশা নরম-খোলের কচ্ছপ" () নামে এক প্রকার নরম-খোলবিশিষ্ট কচ্ছপ চৌ রাজার কাছে উপহার হিসেবে প্রেরণ করে। ২য় শতাব্দীতে  ইতিহাসবিদ ইং শাও লেখেন যে ছিন সাম্রাজ্য ঐ এলাকাকে তার আগেকার নাম হিসেবে ধারাবাহিকভাবে ছাংশা নামে অভিহিত করে।

প্রশাসন

যাতায়াত 
ছাংশা সড়কপথ, নদীপথ, রেলপথ, এবং বিমানপথের সাথে ভালোভাবে সংযুক্ত, এবং শিল্পকারখানা, পর্যটক এবং পরিসেবা খাতের জন্য একটি আঞ্চলিক সংযোগস্থল।

নদী 
শিয়াং নদী হল  ছাংশার প্রধান নদী এবং লিউইয়াং, লাওতাও, ছিনশু, ও লাওতাও এর প্রধান কিছু উপনদী। উত্তর ছাংশার শিয়ানিং বন্দর থেকে পণ্য আভ্যন্তরীণ ও আন্তর্জাতিকভাবে পরিবহন করা হয়।

তথ্যসূত্র

বহিঃসংযোগ 

 
 Changsha Interactive Map, Information on Locations
 Changsha Government website 
 Changsha National High-Tech Industrial Development Zone 

ছাংশা
চীনের শহর
চাংশা
চীনের প্রাদেশিক রাজধানী
খ্রিস্টপূর্ব ১ম সহস্রাব্দে প্রতিষ্ঠিত জনবহুল স্থান
নকশালবাড়ি সমষ্টি উন্নয়ন ব্লক

নকশালবাড়ি সমষ্টি উন্নয়ন ব্লক হল ভারতের পশ্চিমবঙ্গ রাজ্যের দার্জিলিং জেলার অন্তর্গত শিলিগুড়ি মহকুমার একটি প্রশাসনিক বিভাগ। ব্লকটি বাগডোগরা ও নকশালবাড়ি থানার অধীন এবং ব্লকের সদর নকশালবাড়িতে অবস্থিত। উত্তর বাগডোগরা হল এই ব্লকের একমাত্র জনগণনা নগরী। নকশালবাড়ি সমষ্টি উন্নয়ন ব্লকটি নেপাল সীমান্তবর্তী এলাকায় অবস্থিত।

ভূগোল
নকশালবাড়ি . অক্ষ-দ্রাঘিমাংশে সমুদ্রপৃষ্ঠ থেকে গড় ১৫২ মিটার (৫০১ ফুট) উচ্চতায় অবস্থিত। ব্লকের আয়তন ১৮১.৫১ বর্গ কিলোমিটার।

প্রশাসনিক বিভাগ
মাটিগাড়া সমষ্টি উন্নয়ন ব্লকটি একটি জনগণনা নগরী ও ৬টি গ্রাম পঞ্চায়েত এলাকা নিয়ে গঠিত। এই ব্লকের অন্তর্গত গ্রাম পঞ্চায়েতগুলি হল: নকশালবাড়ি, নিম্ন বাগডোগরা, উচ্চ বাগডোগরা, গোঁসাইপুর, হাতিঘিসা ও মণিগ্রাম এবং জনগণনা নগরটি হল উত্তর বাগডোগরা।

জনপরিসংখ্যান
২০১১ সালের জনগণনা অনুযায়ী, নকশালবাড়ি সমষ্টি উন্নয়ন ব্লকের সামগ্রিক জনসংখ্যা ১৬৫,৫২৩। এর মধ্যে ৯৭,৭১৭ জন গ্রামবাসী এবং ৬৭,৮০৬ জন শহরবাসী। মোট জনসংখ্যার মধ্যে ৮৫,০৫৪ জন পুরুষ এবং ৮০,৪৬৯ জন নারী। এছাড়া ব্লকের মোট জনসংখ্যার ৪৪,৩২৮ জন তফসিলি জাতি এবং ৩২,৩৮৮ জন তফসিলি উপজাতি তালিকাভুক্ত।

সাক্ষরতা
২০১১ সালের জনগণনা অনুযায়ী, নকশালবাড়ি সমষ্টি উন্নয়ন ব্লকের মোট সাক্ষর জনসংখ্যা ১১০,৬৬৩। এর মধ্যে ৬২,২৭০ জন পুরুষ এবং ৪৮,৩৯৩ জন নারী।

তথ্যসূত্র

দার্জিলিং জেলার সমষ্টি উন্নয়ন ব্লক
পানিটাঙ্কি

পানিটাঙ্কি হল পশ্চিমবঙ্গের দার্জিলিং জেলায় ভারত-নেপাল সীমান্তে অবস্থিত একটি ছোটো গ্রাম। এই গ্রামটি নেপালের কাঁকড়ভিটা সীমান্ত চৌকির কাছে অবস্থিত।

তথ্যসূত্র

বহিঃসংযোগ

দার্জিলিং জেলার গ্রাম